สวัสดีค่ะ เพศ หญิง อายุ 20 ปี มีอาการเจ็บแบบบีบตรงเนินอกขวาบางทีก็มีเจ็บแบบบีบตรงกลางอกเยื้องไปทางขวา แต่เวลาหายใจเข้าลึกกลับไม่มีอาการเจ็บจะเป็นตอนนั่งอะค่ะเจ็บแบบแปปเดียวแล้วก็หายแล้วเจ็บอีก อาการแบบนี้เกิดจากอะไรได้บ้างคะ แล้วมีความรุนแรงจนต้องไปพบแพทย์เลยมั้ยคะ
สวัสดีค่ะ sundaeอาการเจ็บตรงหน้าอกเนินด้านขวา เป็นบางท่าทาง เจ็บแปล๊บๆ อาจจะเกิดจาก เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆ จากที่กล่าวมาเป็นไปได้มาก สาเหตุอื่นๆเช่น เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน เจ็บจากเยื่อหุ้มปอดอักเสบ อาจสัมพันธ์กับการหายใจ เจ็บจากโรคหัวใจ เช่นหัวใจขาดเลือด มักจะเป็นเจ็บตื้อๆเหมือนมีของหนักมาทับร่วมกับมีร้าวไปกรามหรือแขนเจ็บหนักที่อกข้างซ้าย หรืออาจเป็นเจ็บจากกรดไหลย้อน จะมีอาการแสบร้อนกลางอก คลื่นไส้ อาเจียนในเบื้องต้น หลีกเลี่ยงการทำท่าทางที่กระตุ้นให้มีอาการ รับประทานอาหารอ่อนๆที่ย่อยง่าย ไม่กินแล้วนอนลงทันที สังเกตอาการ ถ้าเจ็บมากขึ้นเรื่อยๆ เจ็บจนนอนหรือทำงานต่างๆไม่ได้ตามปกติ มีหอบเหนื่อยร่วมด้วย ควรไปพบแพทย์เพื่อตรวจเพิ่มเติม